text: Aktivister vil krydse grænsen i Sønderjylland uden at vise ID
  23 april 2016 kl. 06.02
  Aktivister har bebudet, at de lørdag eftermiddag vil krydse den dansk-tyske grænse i protest mod den skærpede grænsekontrol, der blev indført i januar
  Bag lørdagens protest står de tre organisationer Welcome To Denmark fra København, Flygtningeaktionen fra Århus og Reaktion fra Trekantsområdet og Sønderjylland, som kalder deres arrangement  »Kryds Grænsen« for en civil ulydighedsaktion.
  Demonstrationen indledes på Padborg station kl. 14.
  - Vi finder det uacceptabelt, at mennesker, der søger beskyttelse dør langs Europas grænser, siger arrangørerne, der vil trodse id-krav ved grænsen..
  Ifølge loven skal alle fremvise ID, hvis myndighederne forlanger det, men det har aktivisterne ikke tænkt sig at følge ved grænsen i dag.
  Det er ikke første gang, at der aktioneres mod den skærpede grænsekontrol.
  I januar protesterede svenske og danske aktivister i Kastrup Lufthavn I solidaritet med flygtninge uden ID.
  Arrangørerne regner med et par hundede deltagere i lørdagens protestaktion . Syd- og Sønderjyllands Politi forventer vil forløbe fredeligt - men følger begivenheden tæt.
  .
  
  
  